Document ID: /roh_data/filtered/fineweb-2-filterrobots_roh.jsonl.gz/70599

Kanton Graubünden
Chantun Grischun
Cantone dei Grigioni
La vaccinaziun cunter COVID-19 vegn recumandada per uffants da 5 fin 11 onns, sche lur geniturs ubain lur persunas responsablas per l'educaziun giavischan quella, suenter ch'els han valità individualmain las ristgas ed il niz per lur uffant. La vaccinaziun vegn spezialmain recumandada per uffants che han gia in grond disturbi da la sanadad pervia d'ina malsogna cronica e/u sche persunas cun in sistem d'immunitad indeblì vivan en lur conturn. L'annunzia pon ins far online sur la pagina d'internet dal chantun.
Las vaccinaziuns d'uffants vegnan fatgas en ils centers da vaccinaziun regiunals sco er en intginas praticas da medis d'uffants. Per cussegliar e per assister èn durant las vaccinaziuns d'uffants medias e medis d'uffants diplomads al lieu. L'annunzia per la vaccinaziun d'uffants pon ins far online sur la pagina d'internet dal chantun. Ils emprims termins èn disponibels a partir da sonda, ils 8 da schaner 2022.
L'immunisaziun da basa cumpiglia duas vaccinaziuns cun il vaccin per uffants Comirnaty da Pfizer/BioNTech en in interval da 28 dis. Ina dosa singula dal vaccin correspunda ad in terz d'ina dosa per persunas creschidas (10 µg).
Recumandaziun da vaccinaziun en spezial per uffants cun grevezzas preliminaras
La vaccinaziun cunter COVID-19 vegn recumandada per uffants, sche lur geniturs u lur persunas responsablas per l'educaziun giavischan quella, suenter ch'els han valità individualmain las ristgas ed il niz per lur uffant. Questa recumandaziun vala spezialmain per uffants da 5 fin 11 onns che:
Per uffants en la vegliadetgna da 5 fin 11 onns cun ina infecziun da corona confermada vegn ina singula dosa dal vaccin mo recumandada, sch'els tutgan tar las gruppas a) u b) numnadas survart. Tut ils ulteriurs uffants guarids na vegni actualmain betg recumandà da laschar vaccinar.
Tge èsi da prender cun sai per la vaccinaziun?
Post da communicaziun per il coronavirus dal chantun Grischun, e‑mail <email-pii>, tel. +41 79 716 22 95 (mo per collavuraturas e collavuraturs da las medias)